**«Հրաժեշտ Անգլիային»** (անգլ.՝ The Last of England), անգլիացի նկարիչ Ֆորդ Մեդոքս Բրաունի 1855 թվականին ստեղծած կտավը, որը գտնվում է Քեմբրիջի Ֆիցուիլյամ թանգարանում։ Պատկերված են երկու գաղթականներ, ովքերի իրենց երեխայի հետ հեռանում են Անգլիայից` Ավստրալիայում նոր կյանք սկսելու համար։ Կտավն ունի 82,5 սմ բարձրություն, 75 սմ լայնություն։

Պատմություն
-----------

Բրաունը սկսել է կտավը նկարել 1852 թվականին, երբ իր մտերիմ ընկեր քանդակագործ Թոմաս Վուլները այդ տարվա հուլիսին մեկնեց Ավստրալիա։ Այդ տարի Անգլիայից Ավստրալիա գաղթականների թիվը հասավ շուրջ 350,000։ Բրաունը ինքն մտածում էր ընտանիքով Հնդկաստան տեղափոխվելու մասին։

Չնայած Բրաունը չի եղել Պրեռաֆայելիտների անդամ «Հրաժեշտ Անգլիային» կտավ, ինչպես նաև նրա այլ կտավները ունեն շարժանը բնորոշ հակտանիշներ։ Նկարում պատկերված տղամարդն ու նրա կինը վերջին անգամ են տեսնում Անգլիան։ Ամուսնական զույգը (նկարիչը կերտել է իր և երկրորդ կնոջ՝ Էմմայի պատկերները) ձեռք ձեռքի բռնած շրջվել է անգլիական ափից (հետևի պլանում երևում են Դուվրի սպիտակ ժայռերը)։ Հետևի պլանում երևում են մյուս ուղևորները, այդ թվում նկարչի դուստրը՝ Կետրինը՝ խնձորը ձեռքին։ Կինը սեղմում է մյուս փոքրիկի ձեռքը, որը Բրաունի որդի Օլիվերն է։ Կենցաղային իրերը հուշում են, որ ճամփորդները երկար ճանապարհ ունեն անցնելու։ Ամուսնական զույգի հագուստներից կարելի է դատել, որ նրանք պատկանում են միջին դասին, և նրանք երկիրը չեն լքում այն նույն պատճառով, ինչի համար որ լքում են աշխատանք փնտրողները։ Բրաունը անդրադարձել է այս թեմային.

|  |  |  |
| --- | --- | --- |
|  | Կրթված մարդիկ հայրենիքի հետ կապված են միանգամայն այլ կապերով, քան ոչ ուսյալները, որոնց հիմնական միտքը ուտելիքն ու ֆիզիկական հարմարությունն են։ |  |

1952 թվականին ստեղծած «Հրաժեշտ Անգլիային» կտավի մատիտային տարբերակում տեսանելի է փրկամակույկի «White Horse Lin[e] of Australi[a]» 
արձանագրությունը՝ ակնարկելով Վուլների Ավստրալիա մեկնելու փաստը։ Կտավի վերջնական տարբերակում փրկանավակի տախտակամածին երևում է նավի անունը «El Dorado» որպես առասպելական երկրի հեգնական անվանում։

Պատկերասրահ
-----------

* Մատիտանկար, 1852Մատիտանկար, 1852
* 1854-18551854-1855
* Ֆիցուիլյամ թանգարան, 1860Ֆիցուիլյամ թանգարան, 1860
* Ջրաներկ տարբերակ, Թեյթ պատկերասրահ, 1864-1866Ջրաներկ տարբերակ, Թեյթ պատկերասրահ, 1864-1866

Գրականություն
-------------

* Marina Vaizey: Een kijk op 100 beroemde schilderijen. Deltas, 1994, blz. 81. ISBN 90-243-5574-5
* Stephen Farthing: 1001 Schilderijen die je gezien moet hebben. Librero, 2012, blz. 419. ISBN 978-90-8998-209-4
* Lionel Lambourne. Victorian Painting. - London, 1999. - P. 355-9.

Ծանոթագրություններ
------------------

1. 1 2 3
2. 1 2  Կազմեք ցանկեր, ոչ թե պատերազմ — 2013.
3. ↑
4. 1 2 3 4 5 6
5. ↑  Catalogue of Mr Brown's Exhibition, 191 Piccadilly, 1865, цитируется по: Lambourne 1999, p.356

Արտաքին հղումներ
----------------

* "Biography: Ford Madox Brown". Birmingham Museum and Art Gallery. Արխիվացված է the original 2016 թ․ հունվարի 23-ին. Retrieved 2006 թ․ դեկտեմբերի 28. `{{cite web}}`: Unknown parameter `|dead-url=` ignored (`|url-status=` suggested) (help)
* "The Last of England". Tate Online. Retrieved 2006 թ․ դեկտեմբերի 28.(չաշխատող հղում)
* Stephen Farthing (Ed.) (2006). *1001 Paintings You Must See Before You Die*. London: Quintet Publishing Ltd. ISBN 1-84403-563-8.
* "Greatest Painting Vote". BBC. Retrieved 2006 թ․ դեկտեմբերի 28.